open-index/open-wikipedia-markdown huggingface dataset:
Horovo oko

**Horovo oko** (podľa niektorých prameňov pôvodne **Rého oko**,  a *vedžat*, alt. transkr.: *vedžet*, *udžat*, , *utchat*) je staroegyptský ochranný symbol a odznak kráľovskej moci.

Hor bol egyptský boh nebies v podobe sokola. Stvárnenie Horovho oka pochádzalo zo vzoru sokolieho oka, vrátane fliačikov, ktoré sa niekedy objavujú ním. Je niekoľko vysvetlení. Za Horove oči sa niekedy označovalo slnko aj mesiac. Ak sa spolu s Horovým okom spomínalo aj známejšie Reho oko, potom Horovo zastupovalo len mesiac a Reho len slnko. Alebo sa oči konkrétne spájali s astronomickými telesami a božstvami: pravé oko symbolizovalo slnko, ľavé oko mesiac; pravé sa spájalo s bohom Ré, ľavé s bohom Thovtom.

Starovekí Egypťania verili, že tento symbol nezničiteľnosti pomôže ich znovuzrodeniu. Toto presvedčenie vychádzalo z legendy o boji bohov Hora so Sutechom, pri ktorom Hor stratil oko (alebo obidve oči). Neskôr bol schopný opäť vidieť vďaka bohyni Hathor (alebo bohovi Thovtovi) a tým sa *„miznúci a obnovujúci sa zrak“* Horovho oka stal symbolom *„života a vzkriesenia“*. Motív Horovho oka sa často objavoval na staroegyptských výtvarných dielach a tak isto často sa používal aj pri tvorbe čarovných predmetov, napr. pri talizmanoch, ktoré patrili do pohrebného výbavenia mŕtveho. Našiel sa napr. na siedmich šperkoch (náramky a náprsník), ktoré boli vložené medzi obväzy Tutanchamónovej múmie.

## Referencie

## Iné projekty

## Literatúra
* 
* 
* 





Kategória:Staroegyptská mytológia
Kategória:Symboly
Magické oko

**Magické oko** môže byť:

* autostereogram
* elektrónkový indikátor vyladenia (druh elektrónky používaný v elektrónkových rozhlasových prijímačoch na indikáciu úrovne signálu a správneho naladenia prijímanej rozhlasovej stanice)
* Horovo oko
* alkoholický nápoj pozostávajúci z peppermintového likéru vloženého do piva
Veľtucet

**Veľtucet** je synonymný výraz pre *sto štyridsať štyri*. Na rozdiel od anglofónnych krajín sa v dnešnej slovenčine používa tento výraz iba zriedka.

Slovo *veľtucet* je odvodené z výrazu tucet, značiaceho počet dvanásť. *Veľtucet* je teda „tucet tuctov“ alebo matematicky 122 = 144.

## Zaujímavosti
V knihe J.R.R. Tolkiena Pán prsteňov, dvanásť tuctov je číslo taktiež hobitmi nazývané ako jeden veľtucet, avšak toto slovo nebolo považované na označenie počtu ľudí". Hobit Bilbo Bublík začne urážať hostí na jeho narodeninovej oslave, keď o nich hovorí ako o "jednom veľtucte".

Kategória:Čísla
Vodopád Bystrého potoka

**Vodopád Bystrého potoka** (hovorovo aj **vodopád Bystré** alebo **vodopád Bystrô**) je národná prírodná pamiatka a chránený krajinný výtvor nachádzajúci sa v katastrálnom území mesta Hriňová.

Nachádza sa na území Slovenského stredohoria na území Poľany v hornej časti Bystrého potoka južne až juhovýchodne od Poľany (), pod sedlom Priehybina vo výške  (vrchol - miesto prepadu vody - vodopádu). Výška steny prepadu vody je  (výška vodopádu). Vodopád je prepadom potoka Bystrá, ktorý je pravostranným prítokom Slatiny, prameniacim pod Poľanou.

## Referencie

## Iné projekty

Kategória:Národné prírodné pamiatky v Banskobystrickom kraji
Kategória:Vodopády na Slovensku
Kategória:Chránené územia v okrese Detva
Kategória:Chránená krajinná oblasť Poľana
Kategória:Hriňová
Kategória:Vodopády v Banskobystrickom kraji
Kategória:Vodstvo v okrese Detva
Jelešnica

**Jelešnica** je potok v centrálnej časti okresu Bánovce nad Bebravou. Je to ľavostranný prítok Bebravy, má dĺžku 8 km a je tokom V. rádu.

## Prameň
Pramení na okraji Strážovských vrchov, v podcelku Zliechovská hornatina, v časti Kňaží stôl, na juhojuhovýchodnom svahu Bradla (561,2 m n. m.) v nadmorskej výške približne 300 m n. m. 

## Opis toku
Od prameňa tečie sprvu na krátkom úseku na juh, vytvára oblúk prehnutý na východ a pokračuje juhozápadným smerom, pričom vstupuje do Nitrianskej pahorkatiny, do časti Bánovská pahorkatina. Tu preteká intravilánom obce Ľutov, sprava priberá prítok (1,5 km) z Bradlovej doliny, obcou ďalej preteká severojužným smerom a zľava priberá prítok z oblasti Stráne. Pod obcou sa najprv stáča na západ, potom na juhozápad a z pravej strany priberá Jelšie. Potom pokračuje severojužným smerom intravilánom obce Prusy a následne popri osade Bažantnica na ľavom brehu. Na dolnom toku sa ešte esovito stáča, vteká do geomorfologickej časti Bebravská niva, kde tečie juhojuhozápadným smerom a v lokalite Dolné lúky sa napokon stáča k ústiu na juhozápad. Na území mesta Bánovce nad Bebravou, v blízkosti sídliska Dubnička, sa v nadmorskej výške cca 199 m n. m. vlieva do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Ľutov
Kategória:Prusy (Slovensko)
Kategória:Bánovce nad Bebravou
1 000 (číslo)

**Tisíc** (1000) je prirodzené číslo nasledujúce číslo 1001 a predchádzajúce číslo 999.

## V matematike
* V desiatkovom zápise je jeden tisíc ako
** **1000** – jednotka nasledovaná troma nulami, vo všeobecnom zápise&nbsp;;
** **1 × 10<sup>3</sup>** – vo vedeckom normalizovanom exponenciálnom zápise&nbsp;;
** **1 E+3** – vo vedeckom E-zápise.
* SI predpona pre tisíc je **[[kilo]]-**, oficiálne skracované ako **k** – napríklad *[[meter]]* a jeho skratka *m*, *kilometer* a *km* označujúc tisíc metrov atď.&nbsp;;
** niektorí technicky založení ľudia občas predstavujú číslo v neštandardnom type zápisu nahradzujúc posledné tri nuly písmenom „k“, napríklad 30k namiesto 30&nbsp;000

## V čase
* Tisícročie má 1000 rokov. Rok 1000 je posledný v prvom tisícročí nášho letopočtu

## V modernej kultúre
* V hudbe: „Thousand“ (po anglicky *tisíc*) je techno pieseň od Mobyho z roku 1993

Kategória:Celé čísla
Jelšie

**Jelšie** môže byť:

*hovorový výraz pre porast jelše lepkavej, jelšinu
*chránené územie v Liptovskej kotline, pozri Jelšie (prírodná rezervácia)
*prítok Jelešnice v povodí Bebravy, pozri Jelšie (prítok Jelešnice)
*prítok Panského kanála v povodí dolného Váhu, pozri Jelšie (prítok Panského kanála)
Jelšie (prítok Jelešnice)

**Jelšie** je krátky potok v severnom výbežku Podunajskej nížiny, v centrálnej časti okresu Bánovce nad Bebravou. Je to pravostranný prítok Jelešnice, meria 1,5 km a je tokom VI. rádu.

## Prameň
Tečie v Nitrianskej pahorkatine, v časti Bánovská pahorkatina, kde pramení na juhojuhozápadnom úpätí Maďarovej (335,1 m n. m.) v lokalite Kostrieň, v nadmorskej výške približne 250 m n. m. 

## Opis toku
Od prameňa tečie najprv juhovýchodným smerom, potom sa prechodne stáča na juh a ďalej na juhojuhovýchod, pričom preteká lokalitou Dechtárina. Na severnom okraji intravilánu obce Prusy sa v nadmorskej výške cca 219,5 m n. m. vlieva do Jelešnice. Nepriberá žiadne významné prítoky a na hornom toku niekedy vysychá.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Podlužany (okres Bánovce nad Bebravou)
Kategória:Prusy (Slovensko)
Petrovka

**Petrovka** môže byť:

*prítok Machnáča v povodí Bebravy, pozri Petrovka (potok)
*vrch () v Oravskej vrchovine, pozri Petrovka (vrch)
*prírodná rezervácia v českom okrese Plzeň-mesto, pozri Petrovka (prírodná rezervácia)
Petrovka (potok)

**Petrovka** je potok vo východnej časti okresu Trenčín. Je to pravostranný prítok Machnáča, má dĺžku 4 km a je tokom VI. rádu.

## Prameň
Tečie v juhozápadnej časti Strážovských vrchov, v podcelku Trenčianska vrchovina, v časti Ostrý, pramení na juhovýchodnom svahu Trubárky (670,7 m n. m.) v nadmorskej výške približne 585 m n. m. 

## Opis toku
Od prameňa vytvára oblúk prehnutý na sever, ďalej tečie na krátkych úsekoch východojuhovýchodným, potom juhovýchodným smerom a sprava priberá prítok z juhovýchodného svahu Trubárky. Následne sa stáča na východ, preteká intravilánom obce Petrova Lehota, pričom v obci vytvára oblúk, ktorým sa postupne stáča a pod obcou už tečie severojužným smerom. Z pravej strany ešte priberá prítok prameniaci severne od Panského hája (498,1 m n. m.) a stáča sa k ústiu juhojuhovýchodným smerom. Napokon podteká cestu II. triedy č. 516 a severne od obce Motešice sa v nadmorskej výške cca 287 m n. m. vlieva do Machnáča.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Trenčín
Kategória:Petrova Lehota
Kategória:Motešice
Sergej Alexandrovič Jesenin

**Sergej Alexandrovič Jesenin** (; * 21. septemberjul./3. októbergreg. 1895, Konstantinovo, Ruské impérium – † 28. december 1925, Leningrad, Sovietsky zväz) bol ruský lyrický básnik.

## Život
Od roku 1912 pracoval ako predavač, neskôr ako korektor v tlačiarni, a až v roku 1915 sa v Petrohrade začal živiť písaním. V roku 1916 vyšla jeho prvá básnická zbierka *Dúha* [rusky: Radunica]. 

Sergej Jesenin bol celkovo štyrikrát ženatý. V roku 1913 sa civilne zosobášil s Annou Izriadnovovou, s ktorou mal syna Jurija. V roku 1917 sa oženil so Zinaidou Rajchovou (rozvod v októbri 1921), s ktorou mal dcéru Tatianu a syna Konstantina. V roku 1922 sa zosobášil s americkou tanečnicou Isadorou Duncanovou (rozvod v roku 1923) a v septembri 1925 so Sofijou Tolstou (vnučka Leva Tolstého).

Jesenin bol hlavným predstaviteľom ruského imagizmu. Bol prírodný a milostný lyrik, mal sympatie pre staré patriarchálne Rusko a ruskú prírodu, ktorú v básňach idealizoval. Ako citlivý človek sa nedokázal vyrovnať s prvou svetovou vojnou a boľševickou revolúciou, ktorá v ňom vzbudila mnoho rozporov. 

Po revolúcii viedol bohémsky život, upadal do depresií a psychické problémy riešil alkoholom. Na istý čas bol hospitalizovaný v psychiatrickej liečebni. Na konci roka 1925 spáchal v hoteli Internacional v Leningrade samovraždu obesením. Existuje teória, že bol fyzicky odstránený sovietskym režimom. Deň pred samovraždou dal svojmu priateľovi Volfovi Erlichovi lístoček, ktorý si mal prečítať až neskôr, bolo na ňom napísané krvou:

Reakcia Majakovského na jeho smrť: „*V živote tomto umrieť ťažké nie je, je omnoho ťažšie život vytvárať.*“

## Literatúra
* *Sergej Jesenin ve vzpomínkách.* Praha : Lidové nakladatelství , 1975. 240 s. 
* PAŠTEKOVÁ, Soňa: *Bunin, Andrejev, Jesenin : Štúdie z ruskej moderny a avantgardy.* Bratislava : Veda , 1998. 112 s. ISBN 80-224-0520-5

## Iné projekty

## Externé odkazy
* Oficiálna stránka 

Kategória:Narodenia v 1895
Kategória:Úmrtia v 1925
Kategória:Ruskí básnici
Kategória:Obete samovrážd
Kategória:Ruskí spisovatelia
Kategória:Imagizmus
Havránkovský potok

**Havránkovský potok** je potok vo východnej časti okresu Trenčín. Je to pravostranný prítok Machnáča, meria 4 km a je tokom VI. rádu.

## Prameň
Tečie v juhozápadnej časti Strážovských vrchov, pramení v podcelku Zliechovská hornatina, v časti Basky, na východoseverovýchodnom svahu Bukoviny (604,0 m n. m.) v nadmorskej výške približne 490 m n. m. 

## Opis toku
Od prameňa najprv tečie na sever, potom sa stáča na severozápad a preteká Havránkovou dolinou. V strednej časti doliny tečie západným smerom, následne vytvára oblúk ohnutý na sever, na krátkom úseku sa rozvetvuje na dve ramená a v dolnej časti doliny už tečie juhojuhozápadným smerom. Napokon sa východoseverovýchodne od obce Petrova Lehota vlieva v nadmorskej výške cca 333 m n. m. do Machnáča.

## Chránené územie
Úsek toku začínajúci pod prameňom a končiaci nad rozvetvujúcim sa korytom je chráneným územím - Prírodná pamiatka Potok v Havránkovej doline. Chránia sa zachované brehové porasty spoločne s biocenózami potočného dna. Tento úsek je zároveň súčasťou katastrálneho územia obce Omšenie, kým dolný tok je hranicou medzi katastrálnymi územiami Petrova Lehota na pravom a Motešice na ľavom brehu.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Trenčín
Kategória:Omšenie
Kategória:Motešice
Kategória:Petrova Lehota
Zlobina

**Zlobina** je krátky potok v centrálnej časti okresu Bánovce nad Bebravou. Je to ľavostranný prítok Bebravy, má dĺžku 1,5 km a je tokom V. rádu.

## Prameň
Pramení na okraji Strážovských vrchov, v podcelku Zliechovská hornatina, v časti Kňaží stôl, na juhojuhozápadnom svahu Drieňovca (497,4 m n. m.) v nadmorskej výške približne 257 m n. m., pri osade Zlobiny. 

## Opis toku
Od prameňa tečie západojuhozápadným smerom a vteká do Nitrianskej pahorkatiny, do časti Bánovská pahorkatina. Napokon sa stáča západným smerom a podteká cestu III. triedy Podlužany - Timoradza. Do Bebravy ústi severne od obce Podlužany v nadmorskej výške 221,9 m n. m. Nepriberá žiadne prítoky.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Podunajskej pahorkatine
Kategória:Vodné toky v okrese Bánovce nad Bebravou
Timoradzský potok

**Timoradzský potok** je potok v severnom výbežku Podunajskej nížiny, v severnej časti okresu Bánovce nad Bebravou. Je to pravostranný prítok Bebravy, meria 3 km a je tokom V. rádu.

## Prameň
Pramení v Nitrianskej pahorkatine, v časti Bánovská pahorkatina, západne od obce Krásna Ves, na juhovýchodnom úpätí Domkovej (418 m n. m.) v nadmorskej výške približne 277 m n. m. 

## Opis toku
Od prameňa tečie sprvu juhojuhovýchodným smerom, vytvára oblúk smerujúci na východ a pokračuje severojužným smerom. Následne vytvára výrazný oblúk, preteká lokalitou Horné bory a ďalej tečie východným smerom. Napokon preteká intravilánom obce Timoradza, kde sa na severnom okraji obce vlieva v nadmorskej výške cca 237 m n. m. do Bebravy. Nepriberá žiadne významné prítoky.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Krásna Ves
Kategória:Timoradza
Trenčianka

**Trenčianka** je potok vo východnej časti okresu Trenčín. Je to pravostranný prítok Machnáča, meria 3,6 km a je tokom VI. rádu.

## Prameň
Tečie v juhozápadnej časti Strážovských vrchov, v podcelku Trenčianska vrchovina, v časti Ostrý, pramení na východojuhovýchodnom svahu Svitavy (700,3 m n. m.) v nadmorskej výške približne 490 m n. m. 

## Opis toku
Od prameňa tečie najprv juhovýchodným smerom, potom sa prechodne stáča na juh a opäť na juhovýchod, pričom sprava priberá prítok z juhovýchodného svahu Svitavy. Následne preteká intravilánom osady Peťovka. Na dolnom toku tečie popri dvoch rybníkoch na ľavom brehu, podteká cestu II. triedy č. 516 a severne od obce Motešice sa v nadmorskej výške cca 276 m n. m. vlieva do Machnáča.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Trenčín
Kategória:Motešice
Kategória:Petrova Lehota
Chons

thumb|Chons
**Chons** (iné mená: **Chensu**, **Chonsu**, **Chonšu**) je egyptský boh mesiaca z čias, kedy ešte nebol presne definovaný egyptský panteón. Jeho meno značí „pútnik“ a vzťahuje sa priamo na pohyb mesiaca (ktorý Egypťania označovali **Jah**) po oblohe. Ďalšie mená boha sú Objímač, Hľadač cesty a Obranca, keďže sa verilo, že chráni tých, ktorí putujú v noci. Ako boh nočného svetla bol Chons vzývaný ako ochranca pred divou zverou, ten, ktorý prináša mužom potenciu a pomocník pri liečení. Egypťania verili, že keď Chonsu spôsobuje, že mesiac dorastá, ženy počnú, dobytok sa stáva plodným a nos i hrdlo je naplnené čerstvým vzduchom.

V staršom období bol považovaný Chons za faraónovho vyživovateľa, ktorý zabíja kráľových nepriateľov a ich útroby používa pre faraóna, teda je akousi faraónovou placentou. Na Chonsa v tomto krvilačnom aspekte sa obracajú Texty pyramíd nazývajúc ho tým, ktorý žije zo sŕdc. Kvôli tejto asociácii bol Chons spájaný aj so skutočnou placentou, bol považovaný za zbožštenú placentu kráľa a boha pôrodu.

Mesačný boh postupne nahradil boha vojny Menthua ako syna Mut v tébskej oblasti, pravdepodobne preto, že posvätná nádrž v chráme bohyne mala tvar polmesiaca. Chonsa sa ujal boh Amon, ktorý s vzostupom Téb získal na dôležitosti medzi bohmi a získal za manželku Mut. Pretože obe božstvá boli považované za mierumilovné, stratil Menthu svoj agresívny aspekt.

V umení bol Chons zobrazovaný ako dieťa s hlavou jastraba korunované kosákom mesiaca, ktorý prekrýva plný disk mesiaca. Jeho hlava bola vyholená, s výnimkou vrkoča, ktorý zvykli nosiť deti v Egypte, čo podčiarkovalo jeho úlohu božského dieťaťa. Zriedkavo bol mesačný boh zobrazovaný ako mladík držiaci kráľovský mlat s náhrdelníkom menat. Chons bol niekedy spodobovaný na chrbte husi, barana alebo dvoch krokodílov. Jeho posvätným zvieraťom však bol pavián, ktorého Egypťania považovali za tvora spojeného s mesiacom.

## Chons v modernej kultúre
Chons figuruje aj v modernej literatúre. V svojej najznámejšej roli je ochranným božstvom superhrdinu Mesačného rytiera zo série komiksov Marvel.

## Iné projekty

Kategória:Egyptskí bohovia
Spínaný zdroj

**Spínaný zdroj** je elektronický napájací zdroj, ktorý vstupné napätie (po prípadnom usmernení a vyhladení) prevedie na impulzy pomerne vysokej frekvencie, transformuje ich na požadované napätie a následne usmerní a vyhladí, čím sa získa výstupné napätie.

Spínané zdroje majú vyššiu účinnosť ako tzv. lineárne zdroje, ktoré sú založené na transformácii bežného sieťového napätia s frekvenciou 50 Hz.

## Iné projekty

Kategória:Elektrotechnika
Kategória:Elektronika
Kopanička

**Kopanička** je potok v severnej časti okresu Bánovce nad Bebravou. Je to pravostranný prítok Bebravy, meria 3,1 km a je tokom V. rádu.

## Prameň
Pramení na južnom okraji Strážovských vrchov, v podcelku Zliechovská hornatina, v časti Basky, západne od obce Slatinka nad Bebravou v nadmorskej výške približne 280 m n. m. 

## Opis toku
Od prameňa tečie najprv smerom na juh, potom prechodne na juhovýchod a vstupuje do Nitrianskej pahorkatiny, do časti Bánovská pahorkatina. Tu tečie severojužným smerom cez intravilán obce Krásna Ves súbežne s korytom Bebravy na ľavom brehu. Pod obcou tečie rovinatým územím v lokalite Laziny, napokon sa stáča na východ a severne od obce Timoradza sa v nadmorskej výške cca 240 m n. m. vlieva do Bebravy. Nepriberá žiadne významné prítoky.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Krásna Ves
Kategória:Timoradza
Melimoyu

**Melimoyu** je v súčasnosti neaktívny stratovulkán, nachádzajúci sa v južnej časti Čile, asi 40&nbsp;km severozápadne od mesta Puerto Puyuhuapi. Sopka je tvorená prevažne andezitmi a bazaltami, dominantnou vulkanickou formou je 8&nbsp;km široká kaldera, v súčasnosti trvalo zaľadnená. Posledná aktivita sa odhaduje na 2. storočie nášho letopočtu ± 75 rokov, čo dokladá datovanie najmladších vrstiev tefry.

## Externé odkazy
* www.volcano.si.edu  - stratovulkán Melimoyu na Global Volcanism Program  

Kategória:Sopky Čile
Kategória:Stratovulkány
Puyuhuapi

**Puyuhuapi** je skupina asi ôsmich, prevažne bazaltových troskových kužeľov, nachádzajúcich sa v južnej časti Čile, na oboch stranách konca fjordu rovnakého mena. Na západnej strane fjordu sa nachádzajú štyri väčšie, východná skupina kužeľov je menšia. Obe su zoradené pozdĺž paralených zlomových línií v smere severovýchod - juhozápad.

## Externé odkazy
* www.volcano.si.edu - vulkanické pole Puyuhuapi na Global Volcanism Program  

Kategória:Sopky Čile
Kategória:Troskové kužele
Mentolat

**Mentolat** je v súčasnosti neaktívny stratovulkán, nachádzajúci sa na ostrove Magdalena patriacom Čile. Prevažnú časť stavby vulkánu tvorí trvalo zaľadnená kaldera s priemerom 6&nbsp;km. Na západnej strane vulkánu sa nachádzajú nezvetrané andezitové lávové prúdy, pochádzajúce pravdepodobne z jedinej zaznamenanej erupcie zo začiatku 18. storočia.

## Externé odkazy
* www.volcano.si.edu - stratovulkán Mentolat na Global Volcanism Program  

Kategória:Sopky Čile
Kategória:Stratovulkány
Kilo

**Kilo** (symbol: k) je predpona v SI a iných jednotkových systémoch označujúca 103 alebo 1 000. Napríklad:
* jeden kilogram je 1 000 gramov 
* jeden kilometer je 1 000 metrov
* jeden kilowatt je 1 000 wattov
* jeden kilojoule je 1 000 joulov

Táto predpona bola oficiálne pribratá v roku 1795 (avšak používala sa i predtým), pochádza z gréckeho χίλιοι ("khilioi"), označujúc *tisíc*.

## Použitie v informatike
V informatike sa používajú aj predpony založené na symboloch SI, ktoré však nie sú štandardizované a môžu viesť k rozličným výkladom a nedorozumeniam. Rozšírili sa najmä v minulosti, keď neexistovali štandardizované prefixy IEC.

Kilo v informatike sa používa buď na označenie 103 (1 000), alebo 210 (1 024). Štandardizovaná predpona *kibi-*, ktorá je definovaná ako 210 (1 024), nahrádza toto používanie.

Kategória:Predpony sústavy SI
Cay (sopka)

**Cay** je neaktívny stratovulkán, nachádzajúci sa v južnej časti Čile, severozápande od mesta Puerto Aisén. Sopka je tvorená prevažne bazaltami a dacitmi. V okolí sa nachádza asi 15 troskových kužeľov, parazitických a explozívnych kráterov. Približne jedna tretina z nich sleduje juhozápadnú zlomovú líniu, zvyšok je zoradený pozdĺž juhovýchodného zlomového systému. O veku poslednej erupcie nie sú známe žiadne blžšie údaje.

## Externé odkazy
* www.volcano.si.edu - stratovulkán Cay na Global Volcanism Program  

Kategória:Sopky Čile
Kategória:Stratovulkány
Maca

**Maca** môže byť:

* rieka v Rumunsku, pozri Maca (Rumunsko)
* okres v Peru, pozri Maca (Peru)
* žerucha peruánska
* domácka podoba mena Martina, pozri Martina (prvé meno)
* priezvisko, pozri Maca (priezvisko), napr.:
** Alain Maca (* 1950), futbalista USA
** Joe Maca (1920 – 1982), futbalista USA

**MACA** môže byť:
*  Military Aid to the Civil Authorities 
*  Multiple Access with Collision Avoidance 

## Pozri aj
* Macá
* Máca
* Macza
* Mača
* Maco
* Maka
Macá

**Macá** alebo **Cerro Macá** je neaktívny stratovulkán, nachádzajúci sa v južnej časti Čile, severozápadne od mesta Porta Aisén. Je to jedna z vyšších sopiek (2&nbsp;960&nbsp;m) čilského juhu. Macá leží na zlomovom systéme *Liquiñe-Ofqui*. Túto líniu sledujú aj viaceré lávové dómy a troskové kužele. Vrchol sopky je trvalo zaľadnený, a sopečný masív sa skladá prevažne z bazaltov a dacitov.

## Externé odkazy
* www.volcano.si.edu  - stratovulkán Cerro Macá na Global Volcanism Program  

Kategória:Sopky Čile
Kategória:Stratovulkány
Automatizácia testov

**Automatizáciou testov** rozumieme použitie softvérových nástrojov pri vykonávaní testov softvéru.

## Pozri aj
* Testovanie softvéru

## Externé odkazy
* Praktické zkušenosti s automatizovaným testováním
* Test Automation Snake Oil  od Jamese Bacha
* Pokyny pro rámec Automation Test
* Faktory úspěchu pro testování na základě klíčových slov od Hanse Buwaldy
* Automatizace, která se učí: Váš počítač bude pracovat pro vás Jeremy Carey-Dressler

Kategória:Testovanie softvéru
Cerro Hudson

**Cerro Hudson** je stratovulkán nachádzajúci sa v južnej časti juhoamerických čilských Ánd. Vulkán bol až do roku 1971 prakticky neznámy, aj keď bola zaznamenaná menšia erupcia na konci 19. storočia.

## Erupcie
V minulosti geologického vývoja sopky sa odohralo niekoľko veľkých explozívnych erupcií - prvá približne pred 6&nbsp;700 rokmi (s objemom vyvrhnutej tefry viac ako 2.1010&nbsp;m3, čo bola jedna z najväčších holocénnych erupcií v Južnej Amerike), ďalšia približne pred cca 3&nbsp;600 rokmi a posledná v roku 1991. Menšie erupcie sa odohrali (aspoň doložené) v rokoch 1891 a 1971.

Erupcia z roku 1991 bola jedna z najväčších v 20. storočí v Čile. Sopka vyvrhla viac ako 7.109&nbsp;m3 tefry, popolový spád bol zaznamenaný až na Falklandoch. Početné laháry, zbiehajúce po svahoch sopky a živené roztápajúcim sa ľadovcom, našťastie nikoho neusmrtili vďaka riedkemu osídleniu v oblasti, ako včasnej evakuácii.

V roku 1991 eruptovala aj sopka Pinatubo, zvýšený obsah oxidu siričitého a popolových častíc v atmosfére viedol ku globálnemu ochladeniu v nasledujúcich rokoch.

## Externé odkazy
* www.volcano.si.edu  - stratovulkán Cerro Hudson na Global Volcanism Program  

Kategória:Sopky Čile
Kategória:Stratovulkány
Kategória:Aktívne sopky
Lakomstvo

[náhľad|''Avaricia'' (lakomstvo), ''Sedem hlavných hriechov,''  [Hieronymus Bosch.]]
**Lakomstvo** () je neochota podeliť sa o niečo čoho má človek zvyčajne značný prebytok a lipnutie na hmotných i nehmotných statkoch. Je to aj nekontrolovateľná túžba zhromažďovať majetok a neochota deliť sa čo i len o neupotrebiteľné prebytky. Bujnosť, prepych, nenásytnosť, hrabivosť, osobný zisk, ale aj krádeže a úplatkárstvo. Vyznačuje sa túžbou získavať čo najväčší majetok a realizovaním tejto túžby. 

Opakom lakomstva je štedrosť ().

## Lakomstvo v náboženstve
V kresťanstve patrí lakomstvo medzi sedem hlavných hriechov. Evanjelium podľa Lukáša (LK 12,15) znie - "I riekol im: Dajte si pozor a varujte sa akéhokoľvek lakomstva, lebo život človeka nezáleží v rozhojňovaní jeho majetku." 

Podľa ďalšieho textu z biblie je chamtivosť forma modloslužobníctva (kol. 3,5). Zatiaľčo niektorí majú problém porozumieť tejto súvislosti, je najčastejším vysvetlením, že lakomci si vážia hodnotu peňazí alebo majetku viac ako Boha. To môže byť tiež spojované s uctievaním zlatého teľaťa. Ďalším chápaním je, že slúžia chamtivosti, aby nazhromaždili čo najviac vecí, ktoré sa domnievajú, že sú cennosti a tým sa koncentrujú na vlastného boha a vytvárajú si hrdosť na tieto nazhromaždené cennosti a tým pádom sa koncentrujú na vlastné ego.

Buddhisti veria, že chamtivosť je založená na nesprávnom chápaní spájania bohatstva so šťastím.

## Lakomstvo v literatúre
* Harpagon, postava z Molièrovho diela Lakomec
* Decimus Iunius Iuvenalis (rímsky satirik) - O lakomstve (satira)

## Pozri aj
* Sedem hlavných hriechov

## Iné projekty

## Zdroj

Kategória:Sedem hlavných hriechov
Trebichavský potok

**Trebichavský potok** je potok v severnej časti okresu Bánovce nad Bebravou. Je to ľavostranný prítok Bebravy, meria 6,4 km a je tokom V. rádu.

## Prameň
Tečie v Strážovských vrchoch, pramení v podcelku Nitrické vrchy, v časti Suchý, na severoseverozápadnom svahu Plešivca (722,5 m n. m.) v nadmorskej výške približne 500 m n. m. 

## Opis toku
Od prameňa tečie sprvu juhojuhozápadným smerom, potom viac juhozápadným smerom, pričom sprava priberá prítok z juhovýchodného svahu Javorníka (689,5 m n. m.) a následne druhý prítok z juhojuhovýchodného svahu Javorníka. Ďalej preteká intravilánom obce Trebichava, zľava priberá prítok z juhojuhozápadného svahu Závlaky (629,8 m n. m.) a stáča sa severozápadným smerom. Následne vytvára hranicu medzi podcelkami Nitrické vrchy (časť Suchý) na pravom brehu a Zliechovská hornatina (časť Kňaží stôl) na ľavom brehu. Pod Trebichavou priberá najprv zľava krátky prítok z východného svahu Udriny (652,4 m n. m.), potom sprava prítok z juhojuhozápadného svahu Javorníka a vstupuje do Slatinskej brázdy, kde vytvára oblúk prehnutý na juhozápad. Na východnom okraji intravilánu obce Slatina nad Bebravou ústi v nadmorskej výške cca 290,5 m n. m. do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Trebichava
Kategória:Slatina nad Bebravou
Slatinka (prítok Bebravy)

**Slatinka** je krátky potok v severnej časti okresu Bánovce nad Bebravou. Je to pravostranný prítok Bebravy, meria 1,4 km a je tokom V. rádu.

## Prameň
Tečie v Strážovských vrchoch, v podcelku Zliechovská hornatina, v časti Basky, kde pramení na južnom svahu Dubinky (747,8 m n. m.), v blízkosti Havranej jaskyne, v nadmorskej výške približne 350 m n. m. 

## Opis toku
Od prameňa tečie na krátkom úseku najprv na juhovýchod, potom sa stáča severojužným smerom a zľava priberá krátky prítok. Ďalej vstupuje do západnej časti Slatinskej brázdy a preteká intravilánom obce Slatinka nad Bebravou. V južnej časti obce sa napokon stáča východojuhovýchodným smerom, zľava ešte priberá krátky prítok a podteká cestu III. triedy Krásna Ves - Slatina nad Bebravou. Na okraji Slatinky sa v nadmorskej výške cca 272,5 m n. m. vlieva do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Slatinka nad Bebravou
Brekovský potok

**Brekovský potok** je potok v severnej časti okresu Bánovce nad Bebravou. Je to ľavostranný prítok Bebravy, má dĺžku 2,6 km a je tokom V. rádu.

## Prameň
Tečie v Strážovských vrchoch, kde pramení v podcelku Nitrické vrchy, v časti Suchý, na západnom svahu Závadskej poľany (844,5 m n. m.) v lokalite Čierne kúty, v nadmorskej výške približne 560 m n. m. 

## Opis toku
Od prameňa tečie na krátkom úseku sprvu na juh, potom sa stáča na juhozápad a zľava priberá tri prítoky z oblasti Demovca. Potom sa stáča, pokračuje západným smerom, esovito sa stáča, pričom zľava priberá prítok z oblasti Pod Závadským vrchom a pokračuje k ústiu smerom na severoseverozápad. Napokon tečie vo východnej časti Slatinskej brázdy, preteká intravilánom obce Čierna Lehota a priamo v obci ústi v nadmorskej výške cca 379,5 m n. m. do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Čierna Lehota (okres Bánovce nad Bebravou)
Río Murta

**Río Murta** je menšie vulkanické pole, nachádzajúce sa v južnej časti čile, asi 30&nbsp;km juhovýchodne os stratovulkánu Cerro Hudson. Pole je tvorené viacerými troskovými kužeľmi a lávovými prúdmi prevažne bazaltového zloženia. Vek poslednej erupcie je odhadovaný na začiatok holocénu na základe rádiometrického datovania.

## Externé odkazy
* www.volcano.si.edu - vulkanické pole Río Murta na Global Volcanism Program  

Kategória:Sopky Čile
Kategória:Troskové kužele
Two World Financial Center

right|thumb|World Financial Center

**Two World Financial Center** je jeden z najväčších mrakodrapov v New Yorku, stojí na West Street medzi ulicami Liberty Street a Vesey Street vo finančnom dištrikte Lower Manhattanu. 44-poschodová budova má výšku 197 m a je duhá najvyššia v komplexe Svetového finančného centra. Má podobný dizajn ako Three World Financial Center až na strechu, ktorá je vo WFC2 kopula a vo WFC3 pyramída.

Okrem iných spoločností je budova centrála firiem Commerzbank, Deloitte & Touche, Merrill Lynch, Nomura Group, State Street Corporation and Thacher Proffitt & Wood, LLP. Je ukážkou postmodernistickej architektúry a navrhli ju Cesar Pelli & Associates a Haines Lundberg Waehler.
Kancelársky priestor disponuje 231,000 m², skonštruovaná bola v roku 1986, stála $800 000 000.

Budova má podobný dizajn ako One Canada Square komplexu Canary Wharf v Londýne, pretože bola podobne ako Svetové Finančné centrum projektom kanadskej developerskej spoločnosti Olympia & York a obe stavby boli navrhnuté rovnakými architektmi.

Two World Financial Center bola poškodená padajúcimi troskami zo Svetového obchodného centra 11. septembra 2001, pre opravy bola uzavretá do mája 2002.

## Pozri aj
* Three World Financial Center
* Zoznam najvyšších budov v New Yorku
* Four World Finance Center

Kategória:Mrakodrapy v New Yorku
Kategória:Architektúra z 1987
Mučenica čistoty

**Mučenica čistoty** je termín pre ženu, ktorá stratila život, keď sa bránila znásilneniu či podobnej forme zneuctenia. Používa sa najmä v rámci katolíckej cirkvi a hovorca ho spravidla môže použiť v rôzne širokom význame: od označenia akejkoľvek takejto ženy, až po najužšie, kedy je tak charakterizovaná iba osoba uznaná katolíckou cirkvou za mučenicu (a priznaním titulu svätá či blahoslavená).

## Kritika

Uctievanie a oficiálne vyzdvihovanie mučeníc čistoty kritizujú niektoré (najmä feministické, socialistické a liberálne) skupiny, podľa ktorých je nevhodné, lebo nezaslúžene stigmatizuje ženy, ktoré volili opačne alebo ktoré boli nakoniec násilím premožené, a vlastne prijíma vnímanie, že znásilnenie špiní obeť a nie páchateľa. 

Niektoré skupiny dodávajú, že voľba radšej smrť než znásilnenie je zlá sama už z podstaty a preto by sa nemala uprednostňovať už z tohto dôvodu.

Ďalší zase argumentujú, že znásilnenie je zlé, ale smrť tiež a v niektorých prípadoch nemusí byť rozhodnutie radšej smrť správne. Napríklad v prípade sv. Marie Goretti sa v tomto smere namieta, že jej smrť bola ťažkou ranou pre celú rodinu - bola najstaršia dcéra a v rodine bez otca a s chorou matkou prakticky viedla domácnosť - a na základe toho jej rozhodnutie kritizujú ako "nemúdre".

Celkovo sa diskusia na túto tému koncentruje na osobu sv. Marie Goretti, ako jednoznačne najznámejšej a najuctievanejšej mučenice čistoty modernej doby.

## Známe mučenice čistoty
### Sväté
* Pelágia z Antiochie
* Svätá Filoména (prelom 2. a 3. storočia)
* Anežka Rímska (prelom 3. a 4. storočia)
* Maria Goretti (18901902)

### Blahoslavené

* Karolina Kózka (18981914)
* Albertina Berkenbrocková (19191931)
* Antonia Mesina (19191935)
* Teresa Bracco (19241944)
* Benigna Cardoso da Silva (19281941)   
* Anna Kolesárová (19281944)
* Pierina Morosini (19311957)
* Veronica Antal (19351958)
* Marie-Clémentine Anuarite Nengapeta (19391964)
* Lindalva Justo de Oliveira (19531993)
* Izabela Camposová (19621982) 

### Ostatné
* Barbora Umiastauskaitė (16281648) 
* Arcangela Filippelli (18531859) 
* Maria De San José Parra Flores (18921917) 
* Coleta Meléndez Torres (18971917)  
* Maria Vieira da Silva (19261940)  
* Elena Spirgevičiūtė (19241944)  
* Concetta Lombardo (19241948)  
* Josefina Vilaseca Alsina (19401952)  
* Aída Jacob Curi (19391958) 
* Maria Amida Kammers (19411961) 
* Brigitte Irrgangová  (19431954)   
* Maria Augusta da Silva (19511965) 
* Maria Israel Bogotà Baquero (19431991)  
* Santa Scorese (19681991)  
* Vivian Uchechi Ogu (19952009) 

## Referencie

## Pozri aj
* mučeník
* panna
* znásilnenie


Kategória:Obete vrážd
Kategória:Kresťanskí mučeníci
Santiago de Liniers

**Jacques Antonio María de Liniers y Bremont**, viac známy pod španielskym menom **Santiago de Liniers** (* 25. júl 1753, Niort, Francúzsko – † 26. august 1810, Cabeza de Tigre, Argentína) bol francúzsky dôstojník v španielskych službách a vicekráľ Laplatského vicekráľovstva.
[thumb|right|[Erb Santiago de Liniers, vicekráľ Laplatského vicekráľovstva.]]

## Referencie

* 

## Iné projekty

## Externé odkazy
* [Životopis ([španielčina|šp])] 

Kategória:Dejiny Argentíny
Dúha

náhľad|Dvojitá dúha
náhľad|Vznik dúhy

**Dúha** je optický úkaz vznikajúci v atmosfére Zeme. Vznik dúhy je spôsobený disperziou slnečného svetla prechádzajúceho kvapkou. Predpokladom pre vznik dúhy je nutná prítomnosť vodných kvapiek v atmosfére a Slnka, ktorého svetlo cez kvapky môže prechádzať.

Pretože voda má väčší index lomu ako vzduch, svetlo sa na ich rozhraní láme. Uhol lomu je rôzny pre rôzne vlnové dĺžky svetla a teda svetlo sa rozkladá na jednotlivé farebné zložky, ktoré sa odrážajú na vnútornej stene a kvapku opúšťajú pod rôznymi uhlami s najväčšou intenzitou svetla pri uhloch okolo 40°&nbsp;–&nbsp;42°. Pri výške slnka nad **42**° sa nedá pozorovať. Modré svetlo (kratšia vlnová dĺžka) sa láme pod väčším uhlom ako červené svetlo, ale pretože oblasť zadnej strany kvapky má ohnisko vnútri kvapky, spektrum samo prechádza, a preto sa červené svetlo zobrazí vyššie na oblohe a vytvára vonkajšiu farbu dúhy.

Isaac Newton ako prvý vo svojej práci o optike z roku 1672 ukázal, že biele svetlo je možné zložiť z farebných spektrálnych lúčov, a vysvetlil zákonitosti dúhových farieb. Dúha obsahuje farby svetelného spektra: červená (vonkajšia strana), oranžová, žltá, zelená, modrá, tmavomodrá (indigo) a fialová (vnútorná strana). Existuje aj tzv. vedľajšia dúha, ktorá je slabšia a má obrátené poradie farieb. Vzácny je výskyt viacerých dúh súčasne.

## Referencie

## Iné projekty

Kategória:Meteorológia
Kategória:Optické javy
Pete Conrad

**Charles „Pete“ Conrad, Jr.** (* 2. jún 1930, Philadelphia, Pensylvánia, USA – † 8. júl 1999, Ojai, Kalifornia) bol americký astronaut NASA, letecký inžinier, námorný dôstojník, pilot a skúšobný pilot, ktorý velil misii Apollo 12, počas ktorej sa stal tretím človekom, ktorý sa prešiel po Mesiaci. Astronautom sa stal v roku 1962 v rámci druhého náboru astronautov NASA.

## Životopis
Conrad sa narodil vo Philadelphii v Pensylvánii. Napriek tomu, že mal dyslexiu, získal bakalársky titul z leteckého inžinierstva na Princeton University – bol prvým astronautom Ivy League – a vstúpil do amerického námorníctva. V roku 1954 sa stal námorným pilotom, pričom slúžil ako stíhací pilot a po absolvovaní U.S. Naval Test Pilot School (trieda 20) ako projektový skúšobný pilot. V roku 1959 bol kandidátom na astronauta v rámci programu Mercury, ale bol odmietnutý s poznámkou „nevhodný pre dlhodobý let“.

Považovaný za jedného z najlepších pilotov v rámci druhého náboru astronautov NASA, bol ako jeden z prvých z tejto skupiny vybraný na misiu programu Gemini. V roku 1965 Conrad vytvoril spolu so svojím veliacim pilotom Gordonom Cooperom počas misie Gemini 5 osemdňový rekord v dĺžke kozmického letu s ľudskou posádkou. S výškou 1,69 metra bol tiež jeden z najmenších astronautov. V roku 1966 velil misii Gemini 11 a v roku 1969 Apollu 12. Po lete na Mesiac velil v roku 1973 misii Skylab 2, prvému letu na vesmírnu stanicu Skylab s ľudskou posádkou. Počas tejto misie spolu so svojimi kolegami z posádky opravil značné poškodenie vesmírnej stanice spôsobené pri štarte. Za to mu prezident Jimmy Carter udelil v roku 1978 Kongresovú kozmickú medailu cti.

Po odchode z NASA a námorníctva v roku 1974 sa Conrad stal viceprezidentom American Television and Communications Company. Potom pracoval pre spoločnosť McDonnell Douglas tiež ako viceprezident. Počas svojho pôsobenia zastával funkciu viceprezidenta pre marketing, staršieho viceprezidenta pre marketing, personálneho viceprezidenta pre rozvoj medzinárodného obchodu a viceprezidenta pre rozvoj projektov. Conrad zomrel v roku 1999 vo veku 69 rokov v nemocnici v Ojai v Kalifornii na následky vnútorných zranení, ktoré utrpel pri nehode na motocykli.

## Referencie

## Iné projekty

## Externé odkazy
* Pete Conrad na stránkach NASA 
* Oficiálny životopis na stránkach NASA 
* Pete Conrad na stránkach spacefacts.de 
* Pete Conrad v Malej encyklopédii kozmonautiky 
* Pete Conrad na stránkach kozmo-data.sk 

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Navy
Kategória:Lunárni kozmonauti
Kategória:Absolventi Princeton University
Kategória:Program Gemini
Kategória:Program Apollo
Kategória:Program Skylab
Kategória:Osobnosti na čadských poštových známkach
Kategória:Osobnosti z Philadelphie
Kategória:Osobnosti NASA
Ján Sirácky (náboženský publicista)

**Ján Sirácky** (* 7. jún 1895, Báčsky Petrovec, Juhoslávia† 22. august 1973, Bratislava) bol slovenský náboženský publicista, prekladateľ, význačná postava dejín bratského hnutia na Slovensku. 

Aktívne prispieval každoročne do „Slová života“, t.j. *Rozvrh ku čítaniu Písma svätého na každý deň* (1942), ktorý bol tlačený nákladom časopisu „Rozsievač“ (časopis pre šírenie kráľovstva Božieho na zemi. Orgán Bratskej jednoty baptistov na Slovensku. Redaktor a vydavateľ brat kazateľ Michal Marko v Liptovskom Sv. Mikuláši, Tlačiareň Bratov Rázusovcov v Lipt. Sv. Mikuláši).

Pôsobil najmä v Petrovci, Martine, Bratislave. V rokoch 19461949 vydával slovenský časopis *Kresťan*.

Jeho syn Ján Siracký bol lekár.

## Referencie

Kategória:Slovenskí publicisti
Kategória:Osobnosti z Petrovca
Kategória:Baptistické osobnosti
Frank Muller

**Frank Muller** môže byť:

* astronóm USA, pozri Frank Muller (astronóm)
* herec USA, pozri Frank Muller (herec)

Muller, Frank
Fjord

thumb|Fjord v Sunnmøre v Nórsku
thumb|Fjordy v Nórsku
**Fjord** je špeciálny typ morského zálivu, pozostatok po činnosti ľadovca v ľadovej dobe. Je to dlhý (niekedy aj desiatky kilometrov) a úzky morský záliv, ktorý vzniká v hornatých oblastiach v blízkosti morí a oceánov prehĺbením údolí riek vplyvom tlaku postupujúcich ľadovcov. Fjordy majú strmé svahy, ktoré sú často podmývané ľadovcami až pod hladinu mora, kde môže more dosahovať značnú hĺbku, netypickú pre pobrežné šelfové oblasti. Údolie má tvar písmena U. Názov fjord pochádza zo staronórčiny, zo slova *fjörðr*, ktoré sa prepisovalo ako *fjorthr*. Z jeho výslovnosti neskôr vzniklo celosvetové slovo fjord.

## Vznik fjordov
Fjordy vznikajú počas glaciárneho (ľadového) zaľadnenia, keď sa postupujúci ľadovec zosúva z karových oblastí po svahu do nižšie položených oblastí. Počas cesty sa ľad pohybuje po lokálnych depresiách, ktoré prehlbuje a zaobľuje ich podložie. Vzniká tak typické ľadovcové údolie. Na konci svojej cesty sa ľadovec dostane až k moru, do ktorého sa snaží zasunúť, no vplyvom rozdielnych teplôt, viskozity a hĺbky sa jednotlivé časti ľadu odlamujú.

left|thumb|Kjosnesfjorden v Songefjorde
Po skončení doby ľadovej začína ľadovec pomaly ustupovať a roztápať sa. Po určitej dobe ostane v oblasti iba typické ľadovcové údolie. Vplyvom roztopenia väčšieho množstva ľadovcovej vrstvy dôjde ku zdvihnutiu svetovej hladiny oceánov a ku čiastočnému zaplaveniu prímorských údolí. Súčasne sa odľahčia tektonické platne, keďže na ne už netlačí ohromná sila ľadu, čo má za následok že sa niektoré časti platní začnú ponárať do astenosféry a iné budú nadľahčované a začnú stúpať.

Ku podobným procesom dochádza v súčasnosti v Škandinávii, kde sa polostrov vynára nad hladinu mora, ale jeho prímorské oblasti na okolí Atlantiku sa postupne ponárajú pod morskú hladinu.

## Fjordy vo svete

Fjordy sa nachádzajú najmä v oblastiach, kde sa v minulosti vyskytoval kontinentálny ľadovec, nachádzajú sa v blízkosti morskej hladiny a v oblastiach, kde sú veľké výškové rozdiely. Najznámejšou oblasťou s výskytom fjordov je pobrežie Nórska. Fjordy sa nachádzajú aj v Kanade, Dánsku, Írsku, Švédsku, Čile, Škótsku, USA, Kerguelenu (Francúzsko), Španielsku, Grónsku, Islande, na Faerských ostrovoch, na ostrovoch v Arktíde, v Antarktíde a na Novom Zélande.

## Mimoriadne fjordy
Najdlhšie fjordy na Zemi:
# Nordvestfjord (rameno Scoresbyho zálivu), Grónsko – 
# Vestfjorden, Nórsko – 
# Sognefjorden, Nórsko – 
# Hardangerfjorden, Nórsko – 
# Trondheimsfjorden, Nórsko – 
# Varangerfjorden, Nórsko – 
# Forsangen, Nórsko – 

Najhlbšie fjordy na Zemi:
# Vanderfjord, Antarktída – 
# Skelton Inlet, Antarktída – 
# Sognefjorden, Nórsko – 
# Messier Channel, Čile – 
# Baker Fjord, Čile – 
# Upernavik Icefjord, Grónsko – 
# Chathamský prieliv, Aljaška – 
# Hardangerfjorden, Nórsko – 

## Referencie

## Iné projekty
.

## Externé odkazy
* Prehľad fjordov v Nórsku na stránke visitnorway.com  
* Obrázky a informácie o fjordoch v Nórsku 

Kategória:Geografia
Loituma

**Loituma** je fínske kvarteto, spájajúce fínsku vokálnu tradíciu so zvukmi päťstrunovej kantele. 

Skupina vznikla koncom roku 1989 a súčasnými členmi sú:
* Sari Kauranen (kantele, spev)
* Anita Lehtola (spev, päťstrunová kantele)
* Timo Väänänen (kantele, spev) 
* Hanni Autere (spev, husle, päťstrunové kantele, altová zobcová flauta, kontrabass, laponský bubienok). 

V máji 2006 sa internetom začal šíriť flashový remake fínskej ľudovej pesničky „Ievan Polkka“ (anglický preklad Eva's Polka) z ich albumu *Things of Beauty*. Klip - animácia sa skladá zo štyroch obrázkov, na ktorých je populárne dievčatko z japonského animovaného seriálu BLEACH spolu s donekonečna sa opakujúcou 26 sekundovou slučkou vybratou z pesničky. Vďaka tejto animácii sa skupina preslávila na slovenskom i českom internete, ale aj v rádiách a na diskotékach.

## Diskografia
* *Loituma* (1995)
* *Things of Beauty* (1998)
* *In The Moonlight* (1999)

## Referencie


## Iné projekty

## Externé odkazy
* Loituma - finská folková skupina
* Ievan Polkka 

## Zdroj
* 

Kategória:Fínske hudobné skupiny
Frank Muller (astronóm)

**Frank Muller** (* 10. september 1862, Virgínia, USA – † 19. apríl 1917, Virgínia) bol americký astronóm.

Od roku 1885 pracoval v *McCormick Observatory* ako asistent Ormonda Stona a Francisa Leavenwortha.
Objavil vyše 100 astronomických objektov z Nového všeobecného katalógu, napríklad NGC 17 v roku 1886.

Je pochovaný na *Warrentonskom cintoríne* vo Virgínii.

## Referencie


## Externé odkazy
* Frank Muller

Kategória:Narodenia v 1862
Kategória:Úmrtia v 1917
Kategória:Astronómovia USA
Kategória:Osobnosti z Virgínie
Strašidlá

[thumb|[Henrik Ibsen.]]

***Strašidlá*** () sú divadelná hra nórskeho dramatika Henrika Ibsena napísaná na jeseň roku 1881. Hra vyšla v decembri toho istého roku v Kodani v náklade 10 000 kusov.

Podobne ako aj *[[Dom bábik]]*, aj *Strašidlá* svojou kritikou viktoriánskej morálky a zobrazovanými témami spôsobili škandál. Hru odmietla uviesť väčšina významných divadiel v Nórsku, Švédsku i Dánsku. Prvýkrát ju uviedla až v roku 1882 dánska divadelná spoločnosť na pohostinskom vystúpení pre škandinávskych emigrantov v Aurora Turner Hall v Chicagu. Išlo o vôbec prvú inscenáciu Ibsenovej hry v Amerike.

Kategória:Divadelné hry Henrika Ibsena
Baset

**Baset** môže byť:
*egyptská bohyňa, pozri Bastet
*plemeno psa, synonymum: basset, pozri baset (pes)
*české vydavateľstvo
Analytická etika

**Analytická etika** je smer etiky 20. storočia zameriavajúci sa na analýzu mravného jazyka po stránke logickej, sémantickej, pragmatickej alebo lingvistickej.

## Zdroj
* 

Kategória:Analytická filozofia
Kategória:Etika
Etika komunikácie

**Etika komunikácie** je aplikovaná etika, ktorej predmetom výskumu je oblasť komunikácie, ľubovoľná komunikačná situácia (communication context) počnúc politickými diskusiami zameranými na masové poslucháčstvo až po interpersonálnu komunikáciu tvárou v tvár.

## Čo nie je slušné robiť počas a pred komunikáciou?
### Rozhovor
*Nepozdraviť sa známemu človeku.
*Arogantne odpovedať na otázky, prípadne byť nepríjemný svojim prístupom.
*Správať sa k danému človeku bezdôvodne horšie.
*Volať ho priezviskom alebo pomenovaním, ktoré sa mu nepáči (v prípade, že daná osoba na tom netrvá).
*Slovne ho napádať či robiť si z neho posmešky.
*Klamať alebo inak ho uvádzať vedome do omylu.
### Neverbálne prejavy
* Uškŕňať sa na dotyčnú osobu.
* Zazerať na dotyčnú osobu.
* Snažiť sa zapôsobiť grimasami/zdanlivo smiešnymi gestami tváre.
* Gúľať očami, či robiť iné prejavy naznačujúce váš nezáujem.
* Nepozerať sa osobe do oči počas rozhovoru (hlavne pri kontakte muž-žena).
* Kašlať, kýchať, grgať bez otočenia.
* Oblizovať/ohrýzať si pery počas rozhovoru.
* Vŕtať sa v nose/uchu.

Kategória:Etika
Etika kozmickej teleológie

**Etika kozmickej teleológie** je etická koncepcia prvej polovice 20. stor. rozpracovaná v USA a v Anglicku, podľa ktorej morálku možno pochopiť iba z hľadiska evolučného vývinu vesmíru, ktorého základom je svetový účel. Každý stupeň tohto vývinu je vopred určený a uskutočňuje sa prostredníctvom prispôsobovania jestvujúcich prostriedkov tomuto cieľu. Človek je súčasťou prirody a vesmíru a jeho poslaním je pretvárať prírodu v smere prirodzenej teleológie. Mravná činnosť má tak koniec koncov mimosiciálny, kozmický a biologický zmysel.

Predstavitelia: F. Woodbridge, W. N. Sheldon, O. Stapledon.

## Externé odkazy
* 

Kategória:Etické prístupy
Etika sebarealizácie

**Etika sebarealizácie** je prúd v teórii morálky, ktorý vznikol koncom 19. stor. a podľa ktorého je cieľom morálnej činnosti realizácia vnutorného *ja* každého indivídua považovaného za jedinečné a neopakovateľné. Mravný význam konania človeka spočíva v súlade s tým v osobnosti a individuálnosti.

Kategória:Etika